**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0885824199*

*Вх. №219/01.07.2020г.*

**ПРЕДЛОЖЕНИЕ**

**ОТ СТЕЛИЯН НУНЕВ**

**ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**УВАЖАЕМИ ОБЩИНСКИ СЪВЕТНИЦИ,**

Представям на Вашето внимание Проект за изменение и допълнение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци.

Причината, налагаща изменение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци е настъпилото извънредно положение в страната, обявено с решение на Народното събрание от 13 март 2020г.

Съгласно разпоредбите на новия чл.6а, ал.1 от Закона за мерките и действията по време на извънредно положение, с промените в закона се предостави правната възможност на Общинските съвети и на неговите комисии по време на действие на извънредно положение да могат да провеждат заседания от разстояние, като се осигурява пряко и виртуално участие при спазване изискванията за кворум и лично гласуване, или да приемат решения неприсъствено. За проведеното заседание се изготвя протокол. За неуредените въпроси се прилагат специалните закони и актове по прилагането им.

Визираната разпоредба изисква да се направят изменения и допълнения в правилника за организацията и дейността на Общинския съвет, неговите комисии и взаимодействието му с общинска администрация по чл.21, ал.3 от ЗМСМА, тъй като ЗМСМА не допускаше възможността за провеждане на заседания, различни от присъствените, съответно не допускаше да се приемат неприсъствени решения. Всички Общински съвети ще имат различни технически възможности за провеждане на заседания от разстояние, като използват съществуващите технически възможности за комуникация онлайн – чрез видео, гласова и/или писмена комуникация, съответно – чрез приемане на решения с подпис. Независимо от начина за провеждане на неприсъствени заседания или приемане на неприсъствени решения, правилата и процедурите за свикване на заседанията, изпращане на материалите, начините, по които ще се удостоверява наличието на кворум и личното гласуване, срокове и други, следва да бъдат уредени в правилника по чл.21, ал.3 от ЗМСМА.

Във връзка с реална опасност от ново извънредно положение и необходимостта от продължение дейността на Общински съвет, трябва да се вземат мерки за организиране реда и начина за провеждане на заседанията в такава обстановка и възможните начини за гласуване.

 С оглед на гореизложеното предлагам следния

ПРОЕКТ ЗА РЕШЕНИЕ:

На основание чл.21, ал.2, ал.3 от Закона за местното самоуправление и местната администрация (ЗМСМА), във връзка с чл.26 и чл.28 от Закона за нормативните актове (ЗНА), Общински съвет – Априлци

РЕШИ:

 Приема Проект за изменение и допълнение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци, като:

1. Добавя в чл.72, ал.6

**(6) В случай на обявено извънредно положение, епидемиологична обстановка, застрашаваща живота и здравето, бедствие или друго събитие от извънреден характер, Общински съвет - Априлци може да реши заседанията да се организират и проведат чрез видеоконферентна връзка, с използване на интернет приложения. В този случай гласуването се извършва онлайн чрез поименно повикване и отговор „за”, „против”, „въздържал се”.**

1. Добавя в чл.72, ал.7

**(7) В случаите по ал.6, Общински съвет - Априлци може да реши заседанията да се проведат неприсъствено, като решенията се приемат чрез саморъчно подписване.**

1. Добавя в чл.87, ал.2, т.3
2. **Саморъчно подписване**

Изготвил:

Красимира Коева

*Гл. спец. „Общински съвет”*

Съгласувал:

Северина Лозанова

*Адвокат на община Априлци*

С уважение,

Стелиян Нунев

*Председател на Общински съвет – Априлци*

**ОБЩИНСКИ СЪВЕТ АПРИЛЦИ**

*гр. Априлци, ул.„Васил Левски” №109, E-mail: os\_aprilci@abv.bg, тел.0885824199*

ПРОЕКТ!

ОБЯВЛЕНИЕ

 На основание чл.26, ал.3, във връзка с чл.28 от Закона за нормативните актове /ЗНА/, Общински съвет - Априлци представя на Вашето внимание Проект за изменение и допълнение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци.

 На заинтересованите граждани и организации се предоставя 30-дневен срок, считано от 01.06.2020г. до 30.06.2020г. включително, за предложения и становища по Проекта за изменени и допълнение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци на адрес: гр. Априлци, ул.”Васил Левски” №109, Общински център за информация и услуги на гражданите или на e-mail: os\_aprilci@abv.bg

МОТИВИ

 Към Проекта за изменение и допълнение на

Правилника за организацията и дейността на Общинския съвет, неговите комисии и взаимодействието му с общинска администрация при община Априлци.

1. **Причини, които налагат изменението и допълнението на Правилника за организацията и дейността на Общинския съвет, неговите комисии и взаимодействието му с общинска администрация при община Априлци.**

Причината, налагаща изменение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци е настъпилото извънредно положение в страната, обявено с решение на Народното събрание от 13 март 2020г.

Съгласно разпоредбите на новия чл.6а, ал.1 от Закона за мерките и действията по време на извънредно положение, с промените в закона се предостави правната възможност на Общинските съвети и на негоите комисии по време на действие на извънредно положение, да могат да провеждат заседания от разстояние, като се осигурява пряко и виртуално участие при спазване изискванията за кворум и лично гласуване, или да приемат решения неприсъствено. За проведеното заседание се изготвя протокол. За неуредените въпроси се прилагат специалните закони и актове по прилагането им.

 Визираната разпоредба изисква да се направят изменения и допълнения в правилника за организацията и дейността на Общинския съвет, неговите комисии и взаимодействието му с общинска администрация по чл.21, ал.3 от ЗМСМА, тъй като ЗМСМА не допускаше възможността за провеждане на заседания, различни от присъствените, съответно не допускаше да се приемат неприсъствени решения.

Във връзка с реална опасност от ново извънредно положение и необходимостта от продължение дейността на Общински съвет, трябва да се вземат мерки за организиране реда и начина за провеждане на заседанията в такава обстановка и възможните начини за гласуване.

1. **Целите, които се поставят с предложения Проект за Правилника за организацията и дейността на Общинския съвет, неговите комисии и взаимодействието му с общинска администрация при община Априлци.**

 Общински съвет - Априлци трябва да спазва законността и административния процес като предприема действия, като предлага:

На основание чл.21, ал.2, ал.3 от Закона за местното самоуправление и местната администрация (ЗМСМА), във връзка с чл.26 и чл.28 от Закона за нормативните актове (ЗНА), Общински съвет – Априлци

РЕШИ:

 Приема Проект за изменение и допълнение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци, като:

1. Добавя в чл.72, ал.6

**(6) В случай на обявено извънредно положение, епидемиологична обстановка, застрашаваща живота и здравето, бедствие или друго събитие от извънреден характер, Общински съвет - Априлци може да реши заседанията да се организират и проведат чрез видеоконферентна връзка, с използване на интернет приложения. В този случай гласуването се извършва онлайн чрез поименно повикване и отговор „за”, „против”, „въздържал се”.**

1. Добавя в чл.72, ал.7

**(7) В случаите по ал.6, Общински съвет Априлци може да реши заседанията да се проведат неприсъствено, като решенията се приемат чрез саморъчно подписване.**

1. Добавя в чл.87, ал.2, т.3

**3. Саморъчно подписване**

 **III. Финансови и други средства, необходими за изпълнение на Правилника за организацията и дейността на Общинския съвет, неговите комисии и взаимодействието му с общинска администрация при община Априлци.**

 Предлаганото изменение на Правилника не предполага използването на допълнителни финансови средства, относно нейното прилагане.

 **IV. Oчаквани резултати от прилагането, включително финансовите, ако има такива.**

 Синхронизиране на подзаконовите нормативни актове на Общински съвет-Априлци и действащите закони.

 **V**. **Анализ на съответствие с правото на Европейския Съюз.**

 Предлаганото изменение на Правилника не противоречи на българското и европейското законодателство и е в съответствие с демократичните европейски норми и правила за повишаване качеството на услугите.